  Виталий Пронин Россилэн Президентэз Владимир Путин кысконлы пумит закон поттӥз. Инвожо толэзьысен трос калык люкаськон интыосын кыскыны уз яра ни, ивортэ РИА-Новости.Та закон кутэмын ВОЗ-лэсь тамаклы пумит конвенцизэ быдэстон понна. Конвенциез Россия кутӥз ини 2008-тӥ арын, соин, депутатъёслэн верамзыя, тамаклы пумит кат бере кыльыса улонэ пыртэмын.Та законъя тамак поттӥсь огазеяськонъёслы лотереяос но фестивальёс ортчытыны коньдонэн юрттыны уг яра. Лавкаосын, сигаретъёс интые, тамаклы дунъёсын кагаз гинэ адӟымон интыын возиськоз.Та дыре Административной правонарушениос сярысь кодексэ тупатонъёс пыртыны малпало Кун Думаысь депутатъёс. Соос кыскыны лэзьымтэ интыосын тамак пурккетӥсьёслы куинь сюрс манет котыр штраф тырытыны ӵекто. Теги: ВладимирПутин  